3. การประกอบธุรกิจของสายผลิตภัณฑ์การผลิตเดียวกัน

บริษัท เคซีอี อีเลคโทรนิคส์ จำกัด (มหาชน) เป็นผู้ผลิต และจำหน่ายแผ่นพิมพ์วงจรไฟฟ้า

อีเลคโทรนิคส์ (PRINTED CIRCUIT BOARD หรือ PCB) โดยเป็นการผลิตเพื่อส่งออกเป็นส่วนใหญ่

ต่อมาสินค้าประเภทนี้ได้มีการพัฒนาอย่างต่อเนื่อง อีกทั้งความต้องการในตลาดโลกเพิ่มขึ้นทำให้บริษัทฯ ได้มีการขยายโรงงานผลิตและตัวแทนจำหน่าย ปัจจุบันบริษัทฯ มีบริษัทย่อย ได้แก่ บริษัท เค.ซี.อี อินเตอร์เนชั่นแนล จำกัด โดยมีบริษัทเคซีอี อีเลคโทรนิคส์ จำกัด (มหาชน) ได้ถือหุ้นอยู่จำนวน 94.99% บริษัท 

เค.ซี.อี อินเตอร์เนชั่นแนล จำกัด ผลิตและจำหน่ายแผ่น PCB ประเภท DOUBLE SIDED PTH ส่วนบริษัทเคซีอี อีเลคโทรนิคส์ จำกัด (มหาชน) จะผลิต PCB ประเภท MULTILAYER กว่า 80% และยังมีบริษัท 

ไทยลามิเนตแมนูแฟคเจอเรอร์ จำกัด (บริษัทย่อย) ได้ถือหุ้นอยู่จำนวน 97.63% ผลิตและจำหน่าย COPPER CLAD LAMINATE และ PREPREG บริษัทเคซีอี เทคโนโลยี จำกัด (บริษัทย่อย) ได้ถือหุ้นอยู่จำนวน 100% ผลิตและจำหน่าย PRINTED CIRCUIT BOARD นอกจากนี้ยังมีบริษัทในเครือซึ่งทำหน้าที่เป็นตัวแทนจำหน่าย PCB คือ บริษัทเคซีอี อเมริกา อิงค์ (บริษัทร่วม) ได้ถือหุ้นอยู่จำนวน 50% และบริษัทเคซีอี สิงคโปร์ พีทีอี จำกัด (บริษัทร่วม) ได้ถือหุ้นอยู่จำนวน 49%

  ลักษณะของผลิตภัณฑ์หรือบริการ

แผ่นพิมพ์วงจรอีเลคโทรนิคส์ (PRINTED CIRCUIT BOARD หรือ PCB) เป็นแผ่น EPOXY

FIBER GLASS ที่มีสื่อนำไฟฟ้า เช่น ตะกั่ว ทองแดงเคลือบอยู่เพื่อให้กระแสไฟฟ้าผ่านไปยัง

INTEGRATED CIRCUIT หรือ (IC) เพื่อให้ชิ้นส่วนอีเลคโทรนิคส์ต่างๆ ทำงานได้

PCB ที่บริษัทฯ เป็นผู้ผลิตมี 2 แบบ ได้แก่ การผลิตแบบ 2 หน้าเคลือบรู (DOUBLE SIDED
PLATED THROUGH HOLES PCB) ซึ่งใช้ในเครื่องโทรสาร, โทรศัพท์มือถือ
และเครื่องคอมพิวเตอร์ ฯลฯ และการผลิตแบบหลายชั้น (MULTILAYER PCB)
ซึ่งใช้กับเครื่องอีเลคโทรนิคส์ ที่มีพื้นที่จำกัดต้องใช้ความถี่สูง เช่น เครื่องมือสื่อสารทางทหาร
ดาวเทียมที่ใช้ในการสื่อสาร และโทรคมนาคม รถยนต์ เป็นต้น

สิทธิและหน้าที่ในการรับส่งเสริมการลงทุน

บริษัทฯ ได้รับสิทธิประโยชน์ในฐานะผู้ได้รับการส่งเสริมการลงทุนตามพระราชบัญญัติส่งเสริม

การลงทุน พ.ศ 2520
ซึ่งรวมถึงการยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

ได้รับยกเว้นภาษีเงินได้นิติบุคคลสำหรับกำไรสุทธิเป็นระยะเวลา 3 ปี นับตั้งแต่วันที่ 1 มกราคม
2539

สำหรับบัตรส่งเสริมเลขที่ 1292/2539
ยกเว้นอากรขาเข้าสำหรับเครื่องจักรตามที่คณะกรรมการพิจารณา

อนุมัติ และได้รับยกเว้นภาษีเงินได้นิติบุคคล สำหรับกำไรสุทธิ เป็นระยะเวลา 3 ปี นับตั้งแต่วันที่ 8
สิงหาคม

2541 สำหรับบัตรส่งเสริมเลขที่ 1062/2541 และได้รับยกเว้นภาษีเงินได้นิติบุคคลสำหรับกำไรสุทธิ
เป็น

ระยะเวลา 3 ปี นับตั้งแต่วันที่ 2 มิถุนายน 2543 สำหรับบัตรส่งเสริมเลขที่ 1065/2543

บริษัทย่อยแห่งหนึ่ง (บริษัท เค.ซี.อี อินเตอร์เนชั่นแนล จำกัด ) ได้รับสิทธิประโยชน์บางประการ

ในฐานะผู้ได้รับการส่งเสริมการลงทุนตามพระราชบัญญัติส่งเสริมการลงทุน พ.ศ 2520
ซึ่งรวมถึงการ

ยกเว้นอากรขาเข้า สำหรับเครื่องจักร ตามที่คณะกรรมการพิจารณาอนุมัติ
และได้รับยกเว้นภาษีเงินได้นิติบุคคล สำหรับกำไรสุทธิเป็นระยะเวลา 3 ปี นับ ตั้งแต่วันที่ 13
ตุลาคม 2542 สำหรับบัตรส่งเสริมเลขที่ 1015/2542
นอกจากนี้ผู้ถือหุ้นของบริษัทจักได้รับประโยชน์จากการได้รับยกเว้นภาษีเงินได้สำหรับเงิน

ปันผลที่จะได้รับจากบริษัทตลอดเวลาที่บริษัทได้รับการยกเว้นภาษีเงินได้นิติบุคคลอีกประการหนึ่งด้วย

 บริษัทย่อยแห่งสอง (บริษัท ไทยลามิเนต แมนูแฟคเจอเรอร์ จำกัด) ได้รับสิทธิประโยชน์บางประการในฐานะผู้ที่ได้รับการส่งเสริมการลงทุนตามพระราชบัญญัติส่งเสริมการลงทุน พ.ศ 2520 ซึ่งรวมถึงการ

ยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติและได้รับยกเว้นภาษีเงินได้นิติบุคคลสำหรับกำไรสุทธิเป็นระยะเวลา 3 ปี นับตั้งแต่วันที่ 16 มกราคม 2540 สำหรับบัตรส่งเสริมเลขที่ 1618/2538 และได้รับยกเว้นภาษีเงินได้นิติบุคคลสำหรับกำไรสุทธิเป็นระยะเวลา 3 ปี นับตั้งแต่วันที่ 3 พฤศจิกายน 2543 สำหรับบัตรส่งเสริมเลขที่ 1099/2544

บริษัทย่อยแห่งสาม (บริษัท เคซีอี เทคโนโลยี จำกัด ) ได้รับสิทธิประโยชน์บางประการ ในฐานะ

ผู้ได้รับการส่งเสริมการลงทุน ตามพระราชบัญญัติส่งเสริมการลงทุน พ.ศ. 2520
ซึ่งรวมถึงการได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ
ได้รับยกเว้นอากรขาเข้าสำหรับวัตถุดิบ

และวัสดุจำเป็นที่ต้องนำเข้าจากต่างประเทศเพื่อใช้ในการผลิตเพื่อการส่งออก เป็นระยะเวลา 1 ปี
นับแต่

วันที่นำเข้าครั้งแรก ได้รับยกเว้นภาษีเงินได้นิติบุคคล สำหรับกำไรสุทธิเป็นระยะเวลา 7 ปี
นับแต่วันที่เริ่ม

มีรายได้จากการประกอบกิจการที่ได้รับการส่งเสริม และผู้ถือหุ้นของบริษัทฯ ดังกล่าวจักรับประโยชน์

จากการได้รับยกเว้นภาษีเงินได้สำหรับเงินปันผลที่จะได้รับจากบริษัทตลอดเวลาที่บริษัทได้รับการยกเว้น

ภาษี เงินได้นิติบุคคลอีกประการหนึ่ง

นอกจากนี้บริษัทฯ และบริษัทย่อย ได้รับอนุญาตให้หักเงินได้พึงประเมินเป็นจำนวนเท่ากับ

ร้อยละ 5 ของรายได้ที่เพิ่มขึ้นจากปีก่อนจากการส่งออกเป็นระยะเวลา 10 ปี
นับแต่วันที่มีรายได้จาก

การประกอบกิจการที่ได้รับการส่งเสริม

บริษัทและบริษัทย่อยจึงต้องปฏิบัติตามเงื่อนไขต่างๆ ที่กำหนดไว้ในบัตรส่งเสริมการลงทุน

สิทธิและหน้าที่ในการรับส่งเสริมการลงทุน (เพิ่มเติม)

บริษัท เคซีอี เทคโนโลยี จำกัด (บริษัทย่อยแห่งที่ 3) ได้รับสิทธิประโยชน์บางประการในฐานะผู้

ได้รับการส่งเสริมการลงทุน ตามพระราชบัญญัติส่งเสริมการลงทุน พ.ศ 2520
คณะกรรมการพิจารณาอนุมัติบัตรส่งเสริมเลขที่ 1378/2543 ลงวันที่ 5 เมษายน 2543
ซึ่งรวมถึงการได้รับยกเว้นอากรขาเข้าสำหรับ

เครื่องจักร วัตถุดิบและวัสดุจำเป็นที่ต้องนำเข้ามาจากต่างประเทศ
เพื่อใช้ในการผลิตเพื่อการส่งออก เป็น

ระยะเวลา 1 ปี นับแต่วันที่นำเข้าครั้งแรก ได้รับยกเว้นภาษีเงินได้นิติบุคคล
สำหรับกำไรสุทธิเป็นระยะเวลา

7 ปี นับแต่วันที่เริ่มมีรายได้จากการประกอบกิจการที่ได้รับการส่งเสริม และผู้ถือหุ้นของบริษัทฯ
ดังกล่าว

จักรับประโยชน์จากการได้รับยกเว้นภาษีเงินได้สำหรับเงินปันผลที่จะได้รับจากบริษัทตลอดเวลาที่บริษัท

ได้รับการยกเว้นภาษีเงินได้นิติบุคคลอีกประการหนึ่ง

นอกจากนี้บริษัทฯ และบริษัทย่อยได้รับอนุญาตให้หักเงินได้พึงประเมินเป็นจำนวนเท่ากับร้อยละ 5

ของรายได้ที่เพิ่มขึ้นจากปีก่อนจากการส่งออกเป็นระยะเวลา 10 ปี
นับแต่วันที่มีรายได้จากการประกอบกิจการ

ที่ได้รับการส่งเสริม

  ข้อจำกัดในการประกอบธุรกิจ

บริษัทฯ ขายสินค้าแข่งขันในตลาดโลก จึงอาจพิจารณาว่ามีข้อจำกัดในด้านต้นทุนวัตถุดิบ
ซึ่งยังต้องนำเข้ามาส่วนมาก นอกจากนั้นต้นทุนทางการเงิน เช่น ดอกเบี้ย
เป็นส่วนสำคัญที่จะกำหนดราคาขายของบริษัทฯ เพื่อให้แข่งขันได้

การตลาดและการจำหน่าย

บริษัทฯ และบริษัท เค.ซี.อี อินเตอร์เนชั่แนล จำกัด (บริษัทย่อย)
เป็นผู้ผลิตแผ่นพิมพ์วงจรอีเลคโทรนิคส์
รายแรกของประเทศไทยและอยู่ในธุรกิจนี้มานานกว่าหนึ่งทศวรรษ
เป็นที่รู้จักอย่างแพร่หลายในทวีปทั่วโลก โดยใช้ กลยุทธ์ ทางการตลาด ดังนี้ คือ

1.  มุ่งผลิตแต่สินค้าที่มีคุณภาพสูงเท่านั้น ผู้ผลิตสินค้าอีเลคโทรนิคส์ชั้นนำ
    จะพิจารณาจัดซื้อโดยคำนึงถึงคุณภาพสินค้ามากกว่าราคา

2.  ยึดฐานลูกค้าที่มีชื่อเสียงและยึดถือเรื่องคุณภาพ ตลอดจนฐานะทางการเงินที่แข็งแกร่ง

3.  ติดตามความก้าวหน้าของเทคโนโลยีทั้งของลูกค้า
    และกรรมวิธีการผลิตพร้อมที่จะสนองความต้องการทางเทคนิค
    ซึ่งมีความซับซ้อนมากขึ้นตลอดเวลา

4.  ส่งมอบสินค้าตามกำหนดเวลา บริษัทไทยลามิเนต แมนูแฟคเจอเรอร์ จำกัด (บริษัทย่อย)
    เป็นผู้ผลิตแผ่น LAMINATE และ PREPREG
    ซึ่งเป็นวัตถุดิบสำคัญในการผลิตแผ่นวงจรอีเลคโทรนิคส์ ขายให้แก่ บริษัท เคซีอี อีเลคโทรนิคส์
    จำกัด (มหาชน) และบริษัท เค.ซี.อี อินเตอร์เนชั่นแนล จำกัด (บริษัทย่อย) และบริษัทฯ
    ยังส่งไปขายต่างประเทศ เช่น ทวีปอเมริกา

กลยุทธ์ในการแข่งขัน

1.  ตัวแทนในต่างประเทศ และลูกค้าในประเทศจะติดต่อกับบริษัทโดยตรง บริษัทฯ
      จะเป็นผู้เสนอราคาสินค้าพร้อมกำหนดอัตราเพิ่มสำหรับตัวแทนจำหน่าย

2.  ในการกำหนดราคาขาย บริษัทฯ จะพิจารณาปัจจัยหลายด้าน อาทิ เช่น ราคาต้นทุนการผลิต
      ซึ่งคำนวณ

    ได้จากราคาวัตถุดิบ ความยากง่ายซับซ้อนของการผลิต และปริมาณสินค้าที่จะต้องส่ง
    และราคาที่เสนอ ขายจะต้องสามารถแข่งขันกับราคาของคู่แข่งขันในตลาดโลกได้

3.  ลักษณะของการค้า บริษัทฯ มีลูกค้ามากว่า 150 ราย
      และจะไม่ผลิตสินค้าให้ลูกค้ารายใดเกินกว่า 20% ของกำลังการผลิต
      ทั้งนี้เพื่อลดความเสี่ยงในตัวลูกค้า ในปี 2543 ลูกค้ารายใหญ่ 10 รายแรก
      ได้ซื้อสินค้ารวมกันประมาณ 70% ของยอดขาย

  การตลาด

  กลยุทธ์ทางการตลาด

  จุดเด่น จุดด้อย ทางการตลาด สรุปได้ดังนี้

  จุดเด่น

1.  ต้นทุนค่าแรงงานในการผลิตในประเทศยังอยู่ในระดับที่ค่อนข้างต่ำเมื่อเทียบกับค่าแรงในประเทศอื่นๆ
      ในภาคพื้นยุโรปและอเมริกา

2.  บริษัทฯ อยู่ในเขตส่งออกและได้รับการส่งเสริมการลงทุนจาก (BOI)
      ซึ่งได้รับสิทธิประโยชน์ในการยกเว้นภาษีขาเข้าเครื่องจักรและวัตถุดิบในการผลิต
      และได้รับยกเว้นภาษีเงินได้นิติบุคคล

  จุดด้อย

1.  วัตถุดิบที่จะใช้ในการผลิตส่วนใหญ่ยังต้องนำเข้ามาจากต่างประเทศ
      เนื่องจากยังไม่มีผู้ผลิตในประเทศ

2.  กลุ่มอุตสาหกรรมอีเลคโทรนิคส์รวมทั้งเทคโนโลยีในการผลิตในประเทศยังไม่ได้รับการส่งเสริมให้ทันสมัยเท่าเทียมกับในต่างประเทศ
      ยังต้องอาศัยเทคโนโลยีจากต่างประเทศเข้ามาใช้ในการผลิต

  ลูกค้าเป้าหมาย

  บริษัทฯ มีนโยบายในด้านการขายโดยการหาลูกค้าในทุกๆ กลุ่มอุตสาหกรรมแตกต่างกัน ทั้งนี้

  เพื่อลดเสี่ยงในกรณีที่กลุ่มอุตสาหกรรมหนึ่งอุตสาหกรรมใดประสบภาวะถดถอย

  ลูกค้ากลุ่มเป้าหมาย สามารถแยกได้ดังนี้

  กลุ่มธุรกิจสื่อสารโทรคมนาคม

1.  กลุ่มอุตสาหกรรมชิ้นส่วนคอมพิวเตอร์

2.  กลุ่มอุตสาหกรรมยานยนต์

3.  กลุ่มอุตสาหกรรมทั่วไป

  นอกจากนี้บริษัทฯ ยังมีนโยบายในการจำกัดออร์เดอร์ของลูกค้ารายใหญ่ๆ ไม่เกิน 15% ทั้งนี้เพื่อ

  ลดอัตราความเสี่ยง

  นโยบายการตั้งราคา

  บริษัทฯ มีการทำ BENCHMARK เพื่อเปรียบเทียบกับคู่แข่งขันรายอื่นๆ ทุก 6 เดือน เพื่อเป็นแนว

  ทางในการตั้งราคา

  ความสัมพันธ์ระหว่างลูกค้ากับบริษัทหรือบริษัทร่วมและวิธีการจำหน่าย

  บริษัท เคซีอี อีเลคโทรนิคส์ จำกัด (มหาชน) ทำธุรกิจในลักษณะผลิตสินค้าตามคำสั่งของลูกค้า
  โดยคำสั่งซื้อนี้จะผ่านมาจากตัวแทนในต่างประเทศ 4 ราย คือ

  1. KCE EUROPE CO.,LTD. อยู่ในประเทศอังกฤษ รับผิดชอบลูกค้าทวีปยุโรปทั้งหมด
  ยกเว้นเยอรมัน และออสเตรีย บริษัทฯ จะส่งสินค้าออกไปขาย 45%
  ของยอดขายและวิธีการขายโดยคำสั่งซื้อนี้จะผ่านมาจากบริษัทตัวแทน
  บริษัทตัวแทนจะเป็นผู้รวบรวมคำสั่งซื้อทั้งหมดและส่งมายังบริษัทฯ
  และบริษัทก็ผลิตตามใบสั่งซื้อของลูกค้าแต่ละราย เมื่อสินค้าผลิตเรียบร้อยบริษัทฯ
  ก็จะส่งไปยังลูกค้าโดยตรงหรือส่งผ่านบริษัทตัวแทน

  2. KCE AMERICA INC. อยู่ที่รัฐแคลิฟอร์เนีย สหรัฐอเมริกา รับผิดชอบลูกค้าในสหรัฐอเมริกา,
  แมกซิโก และประเทศแคนาดา บริษัทฯ จะส่งสินค้าออกไปขาย 30% ของยอดขาย
  และวิธีการขายโดยคำสั่งซื้อนี้จะผ่านมาจากบริษัทตัวแทน
  บริษัทตัวแทนจะเป็นผู้รวบรวมคำสั่งซื้อทั้งหมดและส่งมายังบริษัทฯ และบริษัท
  ก็ผลิตตามใบสั่งซื้อของลูกค้าแต่ละราย เมื่อสินค้าผลิตเรียบร้อยบริษัทฯ
  ก็จะส่งไปยังลูกค้าโดยตรงหรือ ส่งผ่านบริษัทตัวแทน

  3. KCE SINGAPORE PTE. อยู่ที่ประเทศสิงคโปร์
  รับผิดชอบกับลูกค้าในทวีปเอเซียและออสเตรเลียทั้ง หมดยกเว้นประเทศไทย บริษัทฯ
  จะส่งสินค้าออกไปขาย 15% ของยอดขาย และวิธีการ ขายโดยคำสั่งซื้อ
  นี้จะผ่านมาจากบริษัทตัวแทน บริษัทตัวแทนจะเป็นผู้รวบรวมคำสั่งซื้อทั้งหมดและส่งมายังบริษัทฯ
  และบริษัทก็ผลิตตามใบสั่งซื้อของลูกค้าแต่ละรายเมื่อสินค้าผลิตเรียบร้อยบริษัทฯ
  ก็จะส่งไปยังลูกค้าโดยตรงหรือส่งผ่านบริษัทตัวแทน

  4. ENZMANN LEITERPLATTEN VERTRIEBS GMBH. อยู่ในประเทศเยอรมัน รับผิดชอบ ลูกค้า
  ในประเทศเยอรมันและออสเตรีย บริษัทฯ จะส่งสินค้าออกไปขาย 8% ของยอดขาย
  และวิธีการขายโดย คำสั่งซื้อนี้จะผ่านมาจากบริษัทตัวแทน
  บริษัทตัวแทนจะเป็นผู้รวบรวมคำสั่งซื้อทั้งหมดและส่งมายังบริษัท
  และบริษัทก็ผลิตตามใบสั่งซื้อของลูกค้าแต่ละราย เมื่อสินค้าผลิตเรียบร้อย บริษัทฯ
  ก็จะส่งสินค้าไปยังลูกค้าโดยตรงหรือส่งผ่านบริษัทตัวแทน

  5. ลูกค้าในประเทศไทย บริษัทติดต่อเอง ซึ่งส่วนใหญ่จะเป็นการ RE EXPORT บริษัทฯ
  จะส่งสินค้าออก ไปออกไปขาย 2% ของยอดขาย วิธีการขายโดยได้รับคำสั่งซื้อจากลูกค้าโดยตรง

  ภาวะอุตสาหกรรมและการแข่งขัน

  อุตสาหกรรมแผ่นพิมพ์วงจรอีเลคโทรนิคส์ เกี่ยวเนื่องโดยตรงกับอุตสาหกรรมอีเลคโทรนิคส์ ซึ่ง

  เป็นอุตสาหกรรมที่มีอัตราการขยายตัวมากที่สุดชนิดหนึ่งของโลกประมาณว่าภาวะการค้าแผ่นพิมพ์วงจร

  อีเลคโทรนิคส์ในปีที่ผ่านมาขยายตัวในอัตราร้อยละ 7 และมีมูลค่าประมาณ 40,000
  ล้านเหรียญสหรัฐอเมริกา และคาดว่าการขยายตัวสูงถึง 9.5% ในปี ค.ศ 2002

  บริษัท เคซีอี อีเลคโทรนิคส์ จำกัด (มหาชน) ส่งสินค้าทั้งหมดขายในตลาดโลก โดยที่ลูกค้าเป็น

  บริษัทขนาดใหญ่ที่มีชื่อเสียงเป็นที่รู้จักกันทั่วไป บริษัทฯ
  จึงต้องปรับตัวให้เข้ากับมาตรฐานสากลในเรื่อง

  ต้นทุนเทคโนโลยี่ และการควบคุมคุณภาพและส่งมอบสินค้าตามเวลาที่กำหนด
  ลูกค้าของบริษัทส่วนมากจะมี SUPPLIER BASE
  หลายบริษัทจึงต้องอยู่ในภาวะการแข่งขันกับบริษัทผู้ผลิตรายอื่นตลอดมา ซึ่งบริษัทฯ
  สามารถทำได้ดังจะเห็นไว้ว่าบริษัทฯ
  มียอดขายเพิ่มขึ้นในอัตราที่สูงกว่าอัตราการเจริญเติบโตของอุตสาหกรรมโดยรวม

  โครงสร้างอุตสาหกรรม (KEY SUCCESS FACTORS)

  ทั้งบริษัทฯ และบริษัทย่อย ต่างมุ่งเน้นในเรื่องสำคัญ 3 ประเด็น คือ

1.  การผลิตสินค้าที่มีคุณภาพ HIGH QUALITY PRODUCT ซึ่งได้รับการรับรองมาตรฐาน
      ISO9002, QS-9000

2.  การส่งมอบสินค้าให้ตรงตามกำหนดเวลาที่ลูกค้าต้องการให้ได้ถึง 99%

3.  การบริการด้านการขายและการบริการหลังการขาย บริษัทฯ มี SALES OFFICE
      อยู่หลายแห่งทั่วโลก ซึ่งสามารถให้บริการลูกค้าได้ทันท่วงทีในทุกพื้นที่ทั่วโลก

  โอกาสและอุปสรรค

  ศักยภาพในการลงทุนในกลุ่มอุตสาหกรรมอิเลคโทรนิคส์ ในประเทศยังมีอยู่มาก เพราะต้นทุนใน

  ด้านแรงงานในประเทศยังต่ำเมื่อเทียบกับประเทศต่างๆ ในยุโรปและอเมริกา

  แต่อย่างไรก็ตามเนื่องจากการสนับสนุนทางภาครัฐในด้านอุตสาหกรรมอีเลคโทรนิคส์
  ยังไม่เพียงพอจึงทำให้ขาดแคลนทรัพยากรบุคคลที่มีความรู้
  และความเชี่ยวชาญทางด้านเทคโนโลยีการผลิตที่ทันสมัย
  ซึ่งจำเป็นจะต้องทำให้มีการจ้างงานต่างประเทศเข้ามาทำงาน รวมทั้งจะต้องนำเทคโนโลยี่ใหม่ๆ
  จากต่างประเทศเข้ามา

  ปัจจัยภายนอกที่อาจจะส่งผลกระทบอุตสาหกรรมและบริษัทในปัจจุบันและในอนาคตอันใกล้

  การถดถอยทางด้านเศรษฐกิจในตลาดโลก
  เป็นปัจจัยโดยตรงที่จะมีผลกระทบต่อกลุ่มอุตสาหกรรมอีเลคโทรนิคส์
  เมื่อความต้องการในการซื้อลดลงก็จะมีผลกระทบโดยตรงต่อผู้ผลิต

  สภาพการแข่งขันและส่วนแบ่งตลาด

  เนื่องจากความต้องการของ PCB ในตลาดโลกมีมูลค่าสูงถึง USD 40,000.00 ล้าน ปริมาณ
  SUPPLY มีมากและมีการแข่งขันกันสูงในการผลิตเพื่อให้เพียงพอกับความต้องการของตลาดโลก
  ปัจจุบันบริษัทฯ มีส่วนแบ่งในการตลาดเพียง 0.25% ซึ่งยังมีศักยภาพในการแข่งขันสูง

  ความยากง่ายที่จะหาคู่แข่งรายใหม่

  การสร้างความเชื่อถือในด้านคุณภาพให้เป็นที่ยอมรับของลูกค้าเป็นสิ่งที่ทำได้ยาก บริษัทฯ
  ได้รักษาไว้ซึ่งคุณภาพของสินค้าที่ผลิตให้ได้มาตรฐานสากล ISO-9002, QS-9000 และ UL
  มาโดยตลอด

  สินค้าทดแทน (ไม่มี)

  อำนาจต่อรองของผู้ซื้อและผู้ขาย

  สินค้าที่ผลิตที่มีคุณภาพรวมทั้งวัตถุดิบที่ใช้ในการผลิตได้มาตรฐาน
  เป็นอำนาจการต่อรองของลูกค้านโยบายการบริหารความเสี่ยงสำหรับสินทรัพย์และหนี้สินที่อยู่ในรูปเงินตราต่างประเทศ

  บริษัทและบริษัทย่อย
  มีการบริหารทรัพย์สินและหนี้สินที่อยู่ในรูปของเงินตราต่างประเทศที่มิใช่ดอลลาร์สหรัฐในเงื่อนไขและสัดส่วนที่ใกล้เคียงกัน

  สำหรับหนี้สินที่เป็นดอลลาร์สหรัฐ บริษัทฯ
  และบริษัทย่อยมีนโยบายกู้ยืมเงินระยะยาวเพื่อลดผลกระทบจากอัตราแลกเปลี่ยน

  การผลิตหรือการจัดหาผลิตภัณฑ์เพื่อจำหน่าย

การผลิต และจัดจำหน่ายซึ่งมีโรงงานและสำนักงาน ของบริษัท เคซีอี อีเลคโทรนิคส์ จำกัด
(มหาชน) ตั้งอยู่เลขที่ 125/125/1 หมู่ 4 นิคมอุตสาหกรรมลาดกระบัง ถนนฉลองกรุง
แขวงลำปลาทิว

เขตลาดกระบัง กรุงเทพมหานคร บริษัทไทยลามิเนต แมนูแฟคเจอเรอร์ จำกัด (บริษัทย่อย)
ซึ่งมีโรงงาน

และสำนักงาน ตั้งอยู่เลขที่ 115/2 หมู่ที่ 4 นิคมอุตสาหกรรมลาดกระบัง ถนนฉลองกรุง
แขวงลำปลาทิว

เขตลาดกระบัง กรุงเทพมหานคร และบริษัท เค.ซี.อี อินเตอร์เนชั่นแนล จำกัด (บริษัทย่อย)
ซึ่งมีโรงงาน

และสำนักงาน ตั้งอยู่เลขที่ 677 หมู่ 4 ถนนสุขุมวิท นิคมอุตสาหกรรมบางปู แขวงแพรกษา
จังหวัดสมุทรปราการ บริษัท เคซีอี เทคโนโลยี จำกัด (บริษัทย่อย) ซึ่งมีโรงงานและสำนักงาน
ตั้งอยู่เลขที่ 117

หมู่ 1 นิคมอุตสาหกรรมบ้านหว้า (ไฮเทค) ถนนสายเอเซีย-นครสวรรค์ ตำบลบ้านเลน
อำเภอบางปะอิน จังหวัดพระนครศรีอยุธยา

วัตถุดิบและผู้จำหน่าย

บริษัท เคซีอี อีเลคโทรนิคส์ จำกัด (มหาชน) และบริษัท เค.ซี.อี อินเตอร์เนชั่นแนล จำกัด
ประมาณ 48% ของวัตถุดิบหลักที่ใช้ในการผลิตนำเข้ามาจากต่างประเทศ เช่น แผ่น EPOXY FIBER
GLASS, LAMINATE, DRYFILM, GOLD POTASSIUM CYANIDE นำเข้ามาจากประเทศเยอรมัน,
SOUTH AFERICA ไต้หวัน และสารเคมีต่างๆ นำเข้ามาจากประเทศสหรัฐอเมริกา,
ญี่ปุ่นและสิงคโปร์ เนื่องจากวัตถุดิบเหล่านี้ไม่สามารถที่จะผลิตได้ในประเทศ
มีวัตถุดิบเพียงส่วนน้อยที่สามารถสั่งซื้อได้ในประเทศ อาทิ เช่น กรดเกลือ, โซดาไฟ

ส่วนวัตถุดิบที่สำคัญในการผลิตแผ่นพิมพ์วงจรอีเลคโทรนิคส์
ซึ่งต้นทุนของวัตถุดิบแต่ละชนิดที่ใช้ในการผลิตไม่เกิน 50% และการจัดซื้อ บริษัทฯ
จะไม่ผูกขาดกับผู้ขายรายใดรายหนึ่งของวัตถุดิบที่นำเข้า นอกจากนี้บริษัทฯ ได้จัดตั้งบริษัท
ไทยลามิเนต แมนูแฟคเจอเรอร์ จำกัด (บริษัทย่อย) ได้เปิดดำเนินการผลิตเมื่อเดือนเมษายน
2539ซึ่งถือหุ้นโดย บริษัท เคซีอี อีเลคโทรนิคส์ จำกัด (มหาชน) ทางตรงและทางอ้อมร้อยละ
97.63% ประกอบธุรกิจผลิต PREIMPREGNATED FIBERGLASS (PREPREG) และ COPPER
CLADE LAMINATE (LAMINATE) ซึ่งเป็นวัตถุดิบสำคัญในการผลิต PCB
มีทุนจดทะเบียนและชำระแล้ว 190 ล้านบาท

รายได้มาจากการขายสินค้าให้กับบริษัทแม่และบริษัทในเครือ และมีการส่งออกจำนวนเล็กน้อย

การขายสินค้าเป็นเงินเชื่อ ระยะเวลาให้เครดิตประมาณ 30-45 วัน

การผลิตและกำลังการผลิต โรงงานอยู่ในที่ดินประมาณ 8 ไร่ พื้นที่อาคาร 1,760 ตารางเมตร
มีพนักงาน 163 คน ที่บริษัท ไทยลามิเนต แมนูแฟคเจอเรอร์ จำกัด
มีกำลังการผลิตแบ่งออกเป็นสองส่วน คือ

1. PREPREG ผลิต 3 กะ (24 ชั่วโมง 6 วัน/สัปดาห์) มีกำลังการผลิต 34 ล้านตารางฟุต/ปี

2. LAMINATE ผลิต 3 กะ (24 ชั่วโมง 6 วัน/สัปดาห์) มีกำลังการผลิต 4.8 ล้านตารางฟุต/ปี

อัตราการใช้กำลังการผลิตร้อยละ 80 ซึ่งขายให้แก่บริษัทแม่ และบริษัทในเครือ
เพื่อลดต้นทุนในการผลิตรวมทั้งการควบคุมคุณภาพและลดความเสี่ยงในการส่งสินค้าล่าช้า
วัตถุดิบทั้งสองชนิด คิดเป็นต้นทุนประมาณ21-25% ของยอดขายสินค้าของบริษัท

ลำดับขั้นตอนการผลิตแผ่มพิทพ์วงจรอีเลคโทรนิคส์ ของบริษัท เคซีอี อีเลคโทรนิคส์ จำกัด (มหาชน)

แผ่นพิมพ์วงจรอีเลคโทรนิคส์ ที่ทำการผลิตมี 2 ประเภท ดังนี้

1.  แผ่นพิมพ์วงจรอีเลคโทรนิคส์ แบบสองหน้า (DOUBLE SIDED PCB)

2.  แผ่นพิมพ์วงจรอีเลคโทรนิคส์ แบบวงจรหลายชั้น (MULTILAYER PCB)

ขั้นตอนในการผลิตสายการผลิตภัณฑ์เดียวกัน (แก้ไข)

1.  นำแผ่น LAMINATE ที่มีผิวทองแดง 2 หน้า มากัดเป็นลายวงจร

2.  แผ่นลายวงจรในข้อ 1 นำมาซ้อนกันหลายชั้น และแทรกระหว่างชั้นด้วย แผ่น PREPREG
    เพื่อกั้นเป็นฉนวน แล้วนำมาอัดรวมกันด้วยเครื่องอัดแรงดันและความร้อน

3.  แผ่นชิ้นงานที่ได้เรียกว่า MASSLAM นำไปเจาะและทำลายวงจรด้านนอก

4.  เจาะรูที่แผ่น PCB และชุบทองแดง สร้างลายวงจรด้วยฟิล์ม

5.  ชุบทองแดงและดีบุกด้วยกระแสไฟฟ้า ล้างฟิล์มและกัดทองแดง
    เพื่อให้เกิดลายวงจรด้วยน้ำยาเคมี

6.  พิมพ์หมึกฉนวนเพื่อคลุมเส้นลายวงจร

7.  ชุบดีบุก/ตะกั่ว โดยการเป่าความร้อน หรือ ถ้าลูกค้าต้องการชุบทองก็เข้าขั้นตอนชุบทอง

8.  พิมพ์ด้วยอักษร หรือสัญลักษณ์ต่างๆ โดยใช้หมึกซึ่งแห้งด้วยแสงอุลต้าไวโอเลต

9.  ตัดแต่งงานให้ได้ขนาดตามความต้องการควบคุมด้วยเครื่องคอมพิวเตอร์

10. ตรวจสอบเส้นลายวงจร ด้วยกระแสไฟฟ้า

11. ตรวจสอบชิ้นงานทั้งหมดให้ได้ตรงความต้องการของลูกค้า ทั้งขนาด ความถูกต้อง ความสมบูรณ์
    ของชิ้นงานโดยการตรวจ 100%

12. บรรจุหีบห่อ

13. จัดส่ง

บริษัท ไทยลามิเนต แมนูแฟคเจอเรอร์ จำกัด (บริษัทย่อย) นำเข้าวัตถุดิบ 70%
ของวัตถุดิบหลักที่ใช้ในการผลิตโดยนำเข้ามาจากต่างประเทศ อาทิ เช่น EPOXY RESIN, HIGH
PERFORMANCE EPOXY RESIN นำเข้ามาจากประเทศ ไต้หวัน, สหรัฐอเมริกา, สิงคโปร์
และมาเลเซีย วัตถุดิบเหล่านี้ไม่สามารถที่จะผลิตได้ในประเทศ
วัตถุดิบเพียงส่วนน้อยที่สั่งซื้อได้จากต่างประเทศ อาทิ เช่น DIRFETHYL, FORMAMIDE,
CYANODIAMIDE, MEK (METHYL ETHYL KETONE)

  วัตถุดิบหลัก

1.  แผ่นใยแก้ว (E-GLASS FIBERGLASS) นำเข้าจากประเทศญี่ปุ่นและไต้หวัน
    ปริมาณการใช้ปีละประมาณ 34 ล้านตารางฟุต

2.  EPOXY RESIN นำเข้ามาจากประเทศญี่ปุ่นและสหรัฐอเมริกา ปริมาณการใช้ปีละ 600 ตัน

3.  แผ่นทองแดงบาง (COPPER FOIL) นำเข้ามาจากประเทศญี่ปุ่นและมาเลเซีย

  วัตถุดิบหลักทั้งสามหาได้ทั่วไป ราคาค่อนข้างคงที่และไม่มีต้นทุนใดเกินร้อยละ 50

ลำดับขั้นตอนและเทคนิคในการผลิตแผ่น PREPREG (PRE IMPREGNATED FIBER GLASS)

1.  วัตถุดิบ EPOXY RESIN, HIGH PERFORMANCE EPOXY RESIN
    จะถูกนำมาผสมกันกับตัวละลายและสารเคมีตามสัดส่วนใน RESIN MIXER แล้วผ่านเข้า
    TREATER

2.  วัตถุดิบ FIBER GLASS ซึ่งเป็นม้วนจะผ่านเข้าเครื่อง TREATER

3.  ภายใต้สภาวะที่เหมาะสม วัตถุดิบจะจับตัวกันตามความยาวของม้วนและค่อยๆ
    ลดอุณหภูมิลงเมื่อออกจาก TREATER

4.  ม้วน PREPREG จะถูกตัดออกเป็นแผ่นตามขนาดที่ต้องการ

5.  เมื่อถึงขั้นตอนนี้จะได้ PREPREG ประมาณร้อยละ 50 ของ PREPREG
    จะนำไปใช้เป็นวัตถุดิบในการผลิต LAMINATE และ PREPREG ประมาณร้อยละ 50
    จำหน่ายเป็นผลิตภัณฑ์สำเร็จรูป

ลำดับขั้นตอนและเทคนิคในการผลิตแผ่น LAMINATE (COPPER CLAD LAMINATE)

1.  วัตถุดิบ COPPER FOIL ซึ่งเป็นม้วนจะถูกตัดออกเป็นแผ่นตามขนาดที่ต้องการ

2.  นำแผน PREPREG และ COPPER FOIL มาเรียงสลับกันเป็นชั้น ขั้นด้วยแผ่นเหล็กไร้สนิม

  ในเครื่อง OPENING PRESS อัดด้วยแรงดันประมาณ 20 ตัน

3.  นำมาตัดเป็นขนาดที่จะใช้งาน

4.  นำมาอบเพื่อสร้างคุณสมบัติ

5.  ตรวจสอบคุณภาพ

6.  ส่งเก็บในคลังสินค้า

  ผลกระทบต่อสิ่งแวดล้อม (ไม่มี)

ความเพียงพอของเครื่องจักรและบุคลากร

  บริษัทฯ มีความเพียงพอในบุคลากรที่มีอยู่และบุคลากรของบริษัทฯ มีความรู้ความสามารถบริษัทฯ

ยังส่งเสริมให้มีการพัฒนาโดยการฝึกอบรมและส่งเสริมให้ไปดูงานยังต่างประเทศเพื่อให้มีความรู้ความชำนาญเพิ่มขึ้นส่วนในด้านเครื่องจักรบริษัทฯ
ได้มีการนำเครื่องจักรที่ทันสมัยและมีประสิทธิภาพสูงมาใช้ในการผลิต
โดยมีช่างผู้เชี่ยวชาญจากต่างประเทศมาให้คำแนะนำอยู่เสมอ เช่น ประเทศอิตาลี่, เยอรมัน,
สหรัฐอเมริกา เป็นต้น

ความเป็นไปได้ที่จะถูกทดแทนโดยเทคโนโลยี่ใหม่ (ไม่มี)

ความสามารถความจำเป็นและค่าใช้จ่ายในการปรับปรุงเครื่องจักรให้แข่งขันได้

บริษัทฯ
มีวิศวกรผู้ชำนาญทางด้านเครื่องจักรและมีคู่สัญญาในการซ่อมบำรุงรักษาเครื่องจักรกับบริษัทผู้ขาย
จะต้องมีการบริการในด้านการซ่อมบำรุงและการดูแลเครื่องจักร เมื่อเครื่องจักรเกิดปัญหาขึ้น

และมีการปรับปรุงแก้ไขให้ทันสมัยอยู่ตลอดเวลา

การช่วยเหลือทางด้านเทคนิค

บริษัทฯ และบริษัทย่อยทั้งสามแห่งได้รับความช่วยเหลือทางเทคนิคจากผู้ผลิตเครื่องจักร
และวัตถุดิบในต่างประเทศ
นอกจากนี้ได้มีการพัฒนาและส่งเสริมบุคลากรให้เข้ารับรองอบรมยังต่างประเทศ
โดยได้รับความร่วมมือและการสนับสนุนจากลูกค้าและผู้ผลิตวัตถุดิบด้วยดี โดยไม่มีข้อผูกพันระหว่างกัน